شەفەق نیوز/ وەزارەت وەرگری تورکیا، شەفەق یەکشەممە،
جیوەجیکردن پەلامارەیل ئاسمانی لەلایەن فڕۆکەیلی لەبان شوینەیل پەکەکە و باڵەیل لایەنگری
لە باکوور سوریا و عراق راگەیان.
وەزارەتەگە لەبان تویتەر یەکەمین سیمای گورزەیل
ئاسمانی لەبان تویتەر بڵاو کرد، لەبانی نویسان: ئامانجکردن راستەوخۆ ئەرا حەشارگەی
"تیرۆرستەیل" و داغانکردنیان.
وەزارەتەگە
وتیش: ئی ئۆپراسیۆنە لە بنەمای مادەی ٥١ لە بەڵگەنامەی نەتەوە یەکگرتگەیل تیەێد، ک
باس ماف لەخود وەرگریکردن کەێد.
وەگورەی بەیاننامەگە، ئۆپراسیۆنەگە ئەرا مسۆگەرکردن
ئاسایش و نواگردن هەر پەلاماریگ تیرۆری تیەێد ک گەل تورک و هیزەیل ئەمنی کەێدە ئامانج،
و ئەرا هەڵکەنین تیرۆر لە ریشەو، وە کوشتن ریخریاگەیل تیرۆری جویر "پەکەکە، کەجەکە،
یەپەگە".
لەلای خوەییش، کەناڵ تەلەڤزیۆنی "A
Haber" 
لە زوان سەرچەوەیلیگ لە وەزارەت وەرگری تورکیا وت: سوپای تورکیا سەربازگەیل
تیرۆری لە ئەنجام ئەو ئۆپەراسیۆن ئاسمانیە لە باکوور عراق و سوریا ویران کرد، ک شەو
یەکشەممە جیوەجی کریا.
وەگورەی کەناڵەگە، زیاتر لە ٥٠ فڕۆکە و ٢٠ فڕۆکەی
بێفڕۆکەوان لەو ئۆپراسیۆنە بەشدار بوی.
تووپخانەی تورکیایش پەلامار شوینەیل پەکەکە دان.
